สแกนหุ้น 38 หุ้น “ไอพีโอ” ปี 64 เทรดวันแรกหลุดจอง 5 ตัว TQR พุ่งแรงสุด 200%
สแกนหุ้นไอพีจำนวน 38 บริษัทที่เข้าจดทะเบียนและทำการซื้อขายในตลาดหุ้นไทยในปี 64 พบว่ามีหุ้นหลุดจองวันแรก 5 ตัว ขณะที่ TQR ครองแชมป์หุ้นที่ปรับตัวขึ้นแรงสุดในวันแรก 
สแกนหุ้นไอพีจำนวน 38 บริษัทที่เข้าจดทะเบียนและทำการซื้อขายในตลาดหุ้นไทยในปี 64 พบว่ามีหุ้นหลุดจองวันแรก 5 ตัว ขณะที่ TQR ครองแชมป์หุ้นที่ปรับตัวขึ้นแรงสุดในวันแรก
26 ธ.ค. 2564

“ข่าวหุ้นธุรกิจออนไลน์” ทำการรวบรวมข้อมูลเกี่ยวกับบริษัทที่ทำการออกและเสนอขายหลักทรัพย์ต่อประชาชนทั่วไปเป็นครั้งแรก (Initial Public Offering) หรือ IPO ในปี 2564 โดยพบว่าทั้งปีนี้มีจำนวนหุ้นที่เข้าจดทะเบียนในตลาดหลักทรัพย์ทั้งสิ้น 38 หลักทรัพย์ แบ่งเป็นหุ้นที่เข้าจดทะเบียนในตลาด SET จำนวน 20 บริษัท และเข้าจดทะเบียนในตลาด mai จำนวน 18 บริษัท
สำหรับหุ้นที่เข้าจดทะเบียนในตลาด SET และปรับตัวขึ้นสูงสุดในวันแรกของการซื้อขาย 3 อันดับแรก ได้แก่ บริษัท มีนาทรานสปอร์ต จำกัด (มหาชน) หรือ MENA ปรับตัวขึ้น 106.67% มาที่ระดับ 2.48 บาท จากราคาขายไอพีโอที่ 1.20 บาท, บริษัท ปตท. น้ำมันและการค้าปลีก จำกัด (มหาชน) หรือ OR ปรับตัวเพิ่มขึ้น 62.50% มาที่ระดับ 29.25 บาท จากราคาขายไอพีโอที่ 18 บาท และบริษัท โรจูคิส อินเตอร์เนชั่นแนล จำกัด (มหาชน) หรือ KISS ปรับเพิ่มขึ้น 55.56% มาที่ระดับ 14 บาท จากราคาขายไอพีโอ 9 บาท
อย่างไรก็ตาม ในปี 2564 มีหลักทรัพย์ที่มีความเคลื่อนไหวของหุ้นหลุดราคาจองซื้อในวันที่เข้าซื้อขายในตลาดหลักทรัพย์ จำนวน 5 บริษัท โดย 3 อันดับแรก ได้แก่ บริษัท อุบล ไบโอ เอทานอล จำกัด (มหาชน) หรือ UBE, บริษัท โนวา ออร์แกนิค จำกัด (มหาชน) NV, บริษัท ปิ่นทอง อินดัสเตรียล ปาร์ค จำกัด (มหาชน) หรือ PIN ตามรายละเอียดตารางด้านล่างนี้


ขณะที่หลักทรัพย์ที่เข้าจดทะเบียนในตลาด mai และปรับตัวเพิ่มขึ้นสูงสุดในวันแรกของการซื้อขาย 3 อันดับแรก ได้แก่ บริษัท ที คิว อาร์ จำกัด (มหาชน) หรือ TQR ปรับตัวเพิ่มขึ้น 200% มาที่ระดับ 15.30 บาท จากราคาขายไอพีโอที่ระดับ 5.10 บาท, บริษัท เพรสซิเด้นท์ ออโตโมบิล อินดัสทรีส์ จำกัด (มหาชน) หรือ PACO ปรับตัวเพิ่มขึ้น 184.29% มาที่ระดับ 3.98 บาท จากราคาขายไอพีโอ 1.40 บาท, บริษัท รุ่งเรืองตลอดไป จำกัด (มหาชน) จำกัด (มหาชน) หรือ GLORY ปรับตัวเพิ่มขึ้น 171.43% มาที่ระดับ 7.60 บาท จากราคาขายไอพีโอที่ระดับ 2.80 บาท ตามรายละเอียดตาราง


ทั้งนี้ จากข้อมูลทั้งหมดจะเห็นได้ว่า ในปี 2564 นี้มีหุ้นไอพีโอเข้าซื้อขายในตลาดหุ้นไทยจำนวน 38 บริษัท สูงสุดในรอบ 3 ปีนับตั้งแต่เจอสถานการณ์โควิด-19 นับตั้งแต่ปี 2560 ที่มีหุ้นไอพีโอเข้าซื้อขายในตลาดหุ้นไทย 37 บริษัท และมีหุ้นที่หลุดจองในวันซื้อขายวันแรกจำนวน 4 หลักทรัพย์